钦定古今图书集成/历象汇编/庶征典/第165卷 > 梁
## 钦定古今图书集成/历象汇编/庶征典/第165卷 > 梁

### 武帝天监元年凤凰鸾鸟见

按：《梁书武帝本纪》，“和帝中兴二年。”〈即武帝天监元年〉二月乙
丑，建康令羊瞻、解称凤凰见县之桐下里。

按《南史梁武帝本纪》：“天监元年，凤凰集南兰陵。八月
癸卯，鸾鸟见乐游苑。”

### 中大同元年野鸟入邵陵王室

按《梁书武帝本纪》，不载。　按《隋书五行志》：梁中大同
元年，邵陵王纶在南徐州，坐厅事，有野鸟如䳒数百，
飞屋梁上，弹射不中，俄顷失所在。京房《易飞候》曰：“野
鸟入君室，其邑虚，君亡之他方。”后纶为湘东王所袭，
竟致奔亡，为西魏所杀。又按志，侯景在梁，将受锡
命，陈备物于庭，有野鸟如山鹊赤觜，集于册书之上，
鸺鹠“鸣于殿。”与《中大同元年》同占。景寻败，将亡入海
中，为羊鶤所杀。